Likumprojekts

**Grozījumi Epidemioloģiskās drošības likumā**

Izdarīt Epidemioloģiskās drošības likumā (Latvijas Republikas Saeimas un Ministru Kabineta Ziņotājs, 1998, 3. nr.; 2000, 10. nr.; 2004, 5., 10. nr.; 2006, 10. nr.; 2007, 14., 21. nr.; 2008, 11. nr.; 2009, 24. nr.; Latvijas Vēstnesis, 2009, 200. nr.; 2010, 105. nr.; 2012, 166. nr.; 2014, 225. nr.) šādus grozījumus:

1. aizstāt visā likuma tekstā vārdus "profesionāli pamatotas aizdomas" (attiecīgā locījumā) ar vārdiem "pamatotas aizdomas" (attiecīgā locījumā);

2. 1. pantā:

papildināt 25. punktu pēc vārda "drošības" ar vārdiem "un ārstniecības";

izslēgt 31. punktu.

3. 3. pantā:

izteikt 3) punktu šādā redakcijā:

"3) imūnbioloģisko preparātu nodrošināšanu un iedzīvotāju vakcināciju;"

papildināt ar otro daļu šādā redakcijā:

"(2) Ministru kabinets nosaka epidemioloģiskās drošības pasākumus atsevišķu infekcijas slimību izplatības ierobežošanai."

4. 7. pantā:

aizstāt pirmās daļas 5. punktā vārdus "Imunizācijas valsts programmas" ar vārdiem "imunizācijas valsts politikas";

papildināt pirmo daļu ar 10. punktu šādā redakcijā:

"10) veic nezināmas izcelsmes apdraudējuma izraisītu saslimšanas gadījumu epidemioloģisko izmeklēšanu, tajā skaitā kontaktpersonu atklāšanu, organizē vides objektu un kontaktpersonu laboratorisko pārbaudi, ja iespējams, organizē profilakses un slimības izplatību ierobežojošus pasākumus, ieskaitot kontaktpersonu medicīnisko novērošanu un nepieciešamības gadījumā izolēšanu."

5. Aizstāt 11. panta pirmajā daļā vārdus "Valsts statistikas" ar vārdu "Statistikas".

6. Izteikt 13. pantu šādā redakcijā:

"**13. pants. Pienākums neizpaust informāciju par infekcijas slimību gadījumiem**

(1) Informācija par personām, kurām ir infekcijas slimības, par personām, attiecībā uz kurām pastāv pamatotas aizdomas, ka tās inficējušās ar infekcijas slimībām, kā arī par mirušajiem, kuru nāvi izraisījušas infekcijas slimības, izmantojama tikai ārstniecības procesā, epidemioloģiskajā uzraudzībā, profilakses un pretepidēmijas pasākumu organizēšanā un veikšanā tādā apjomā, kāds ir nepieciešams, lai nepieļautu infekcijas slimību izplatīšanos.

(2) Atbilstoši epidemioloģisko drošību un pacientu tiesību regulējošiem normatīvajiem aktiem šī panta pirmajā daļā minētā informācija tiek saņemta un sniegta šādām institūcijām un to darbiniekiem:

1) ārstniecības personām un ārstniecības iestādēm infekcijas slimību ārstēšanai un pacientu medicīnisko pārbaužu organizēšanai, profilakses un pretepidēmijas pasākumu veikšanai;

2) Slimību profilakses un kontroles centra epidemiologiem infekcijas slimību reģistrēšanai, to epidemioloģiskās izmeklēšanas un uzraudzības veikšanai, pretepidēmijas pasākumu organizēšanai;

3) Veselības inspekcijai pretepidēmijas pasākumu uzraudzībai un kontrolei;

4) citām par pretepidēmijas pasākumu veikšanu atbildīgajām personām Slimību profilakses un kontroles centra epidemiologa noteikto profilakses un pretepidēmijas pasākumu organizēšanai un veikšanai infekcijas slimības perēklī."

7. Aizstāt 14. pantā vārdu "infekcionists" (attiecīgā locījumā) ar vārdu "infektologs" (attiecīgā locījumā).

8. 18. pantā:

izteikt nosaukumu šādā redakcijā:

"**18. pants. Personu tiesības un pienākumi**";

papildināt ar trešo daļu šādā redakcijā:

"(3) Personas pienākums ir nepakļaut citas personas inficēšanās riskam."

9. Papildināt 19. panta otro daļu ar trešo teikumu šādā redakcijā:

"Bīstamas infekcijas slimības gadījumā medicīniski novērojamajai kontaktpersonai ārstniecības persona piedāvā brīvprātīgu izolēšanu ārstniecības iestādē vai pašizolēšanu dzīves vietā (mājas karantīna) infekcijas slimības inkubācijas laikā."

10. Papildināt 24. panta otro daļu pēc vārda "ziņas" ar vārdiem "un pildīt epidemiologa un Veselības inspekcijas inspektora norādījumus pretepidēmijas pasākumu nodrošināšanai".

11. Izteikt 34. pantu šādā redakcijā:

"**34. pants. Prasības personām, kuras nodarbinātas darbos, kas saistīti ar iespējamu risku citu cilvēku veselībai**

(1) Personas, kuras tiek nodarbinātas darbos, kas saistīti ar iespējamu risku citu cilvēku veselībai, aizliegts tajos nodarbināt (arī mācību prakses laikā), ja radušās aizdomas par personas inficēšanos ar infekcijas slimību. Ministru kabinets nosaka:

1) darbus, kas saistīti ar iespējamu risku citu cilvēku veselībai;

2) infekcijas slimību sarakstu, ar kuru saslimušās vai inficējušās personas, vai personas, par kurām radušās aizdomas par saslimšanu vai inficēšanos, aizliegts nodarbināt darbos, kas saistīti ar iespējamu risku citu cilvēku veselībai;

3) iespējamos infekcijas slimību simptomus;

4) darba devēja un darbinieka pienākumus gadījumos, ja persona ir saslimusi vai inficējusies, vai ir aizdomas par personas saslimšanu vai inficēšanos ar infekcijas slimību;

5) obligāto pirmreizējo un periodisko veselības pārbaužu veikšanas kārtību, personu loku, kuras pakļautas minētajām veselības pārbaudēm, veselības pārbaužu periodiskumu un veselības pārbaužu apjomu.

(2) Izdevumus, kas saistīti ar personas obligāto periodisko veselības pārbaudi, sedz darba devējs. Izdevumus, kas saistīti ar obligāto pirmreizējo veselības pārbaudi pirms darba tiesisko attiecību uzsākšanas, pēc savstarpējas vienošanās sedz attiecīgā persona no saviem līdzekļiem vai darba devējs."

12. Izslēgt 35. pantu.

13. Papildināt 38.1 pantu ar trešo daļu šādā redakcijā:

"(3) Ministru kabinets nosaka:

1) prasības paaugstināta riska subjektu nodarbināto personu kompetencei higiēnas prasību jomā;

2) kārtību, kādā paaugstināta riska subjektu nodarbinātās personas apmācāmas higiēnas prasību jomā;

3) prasības higiēnas prasību apmācību programmai, apliecībai, apliecības izsniedzējam un apliecības izsniegšanas kārtībai."

14. Papildināt 40. pantu pēc vārdiem "Pēc Veselības inspekcijas amatpersonu" ar vārdiem "vai Slimību profilakses un kontroles centra".

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretāra p.i. Daina Mūrmane-Umbraško